37 thoughts on "Dirna Ackerman"
Zelna Swart says:
Dirna, dankie vir jou opvolg. My e-pos adres is zelna@mehelpme.co.za
Sien uit daarna om met jou te gesels.
Ek is tans besig om 'Hoor my lied my beminde' vir die 3de keer te lees. Ek glo dit is die diep geestlike inslag van die boek wat my so aangryp. Tog laat die boek my met baie vrae. Ek weet nie of dit vir jou moontlik sal wees om my per e-pos te antwoord nie.
Sjoe, Anneke, wat 'n heerlike briefie om te kry! Dit is die allergrootste kompliment en lekkerte om te weet my lesers is tevrede. Ongelukkig is van die ouer boeke reeds uit druk, maar daar is die vooruitsig dat hulle een of ander tyd elektronies beskikbaar gaan wees. Lekker om te weet jy is ook 'n Kapenaar. Dalk sien ons mekaar êrens en drink 'n koppie koffie. Alles wat mooi is vir jou!
Liefste Tannie Dirna. Ek dink verseker ek is u GROOTSTE GROOTSTE bewonderaar!! Ek het onlangs eers Tannie se boeke begin lees en ek is verslaaf daaraan. Ek het nie gedink ek sal ooit 'n skrywer kry wat soos my ander gunsteling skrywer, Sarah du Pisanie, my kan boei boek na boek nie. Ek sit nou net met een probleem. Ek sukkel vreeslik om Tannie se boeke in die hande te kry. Ek soek ieder en elk in my boekrak. Maar ek sal nie moed opgee nie. Ek bly in dieselfde omgewing as Tannie en ek hoop van harte ek loop eendag vir Tannie raak net om die voorreg te kan he om 'n skrywer met soveel talent 'n stywe drukkie te geen en dankie te se vir dit wat Tannie vir ons gee uit u skrywerspen. Vriendelike groete Anneke Pansegrouw
Dankie, Corlia!! Dit is seker die grootste kompliment wat jy my kan gee! Ek weet nie of jy daarvan bewus is nie, maar daar is nog twee stories wat saam met Blomskulp gaan. Branders in 'n visdam, waar Drikus nog 'n tiener is, en Onvervulde passie, sy tweeling, Ansa, se storie.
Alles wat mooi is en seëngroete
Ek het brose blomskulp baie lank terug gelees maar ek neem hom nog so elke 4 maande uit dis vir my so mooi boek. Ek kan nie wag om die nuwe boek te lees nie.
Toemaar, Dirna, ek is baie 'blonder' as jy! 😛 Het Beenaf bokkie nog nie gelees nie, maar die titel het my alklaar. Sal dit soek.
Madelie, komende van jou is die kompliment net soveel groter!! Dankie! Die storie is gebore nadat ek my linker enkel se ligamente op vyf plekke geskeur het en op krukke moes rondhop. 'n Vriendin noem my toe 'n afbeen-bokkie, en siedaar… 'n storie.
Dirna, ek is 'n fan van jou. Ek het 'Die ander erfgenaam' verslind. Ek is mal oor jou eiesoortige sê-goed wat ons taal so lekker raakvat. Heerlike uitgestelde begeerte het my laat omblaai en omblaai …
Dirna, ek het net gisteraand klaar gelees aan Die ander Erfgenaam en het Anselie se storie baie geniet, so 'n lekker hartstorie! Ai, ek het nou die dag vir Chanette gesê nadat ek Meetsnoer klaar gelees het, dat ek wens daar was sommer nog baie bladsye van lekker lees oor, ek wens dieselfde met Die ander Erfgenaam. Sterkte met jou volgende romanse, ek kyk uit daarvoor!
Ronelle, baie dankie!! Toe ek die storie geskryf het, het ek gedink – nee, suster, hierdie keer sit jy die stoel mis. Dus … nog 'n dankie!! Dis wonderlik om te hoor dat jy dit geniet het. Alles wat mooi is ek wens jou en jou geliefdes 'n wonderlike geseënde feestyd. Groete
Dirna, ej het gisteraand jou "Kampvuur Konfetti " klaargemaak. Die titel het my klaar nuuskierig gehad, ek het ook gewonder wat dit is. Baie dankie vir 'n pragtige verhaal, ek het dit werklik geniet.
Dis nou met 'n sug van genoegdoening wat ek jou kommentaar lees en so effens ontspan, want dan het ek geslaag in my missie. Die leser is tevrede!! Baie dankie! Dis 'n aanmoediging vir die volgende een.
Ja, Rika, liefde seëvier tog. Dankie hoor! En moet asseblief nie maak soos die Engelse sê, selling yourself short, nie. Ek is absoluut oortuig dat jy 'n wonderlike bydrae het om te lewer. Ons kan verseker elkeen by die ander leer en ek dink sommige dae ek het meer om te leer as ander. Lekker skryf aan waarmee jy nou besig is!
Dirna, ek het toe nie gewag tot die naweek om Kampvuur-confetti te lees nie. Ek sal dit nie waag om 'n hamburger van enigeen van julle Romanza-skrywers se boeke te maak nie, maar ek kan wel vir jou sê dat hierdie boek van jou maar net weer bevestig het… al probeer skoonma, pa of wie ookal om die verhouding tussen twee mense wat mekaar werklik liefhet te verongeluk, maak dit nie saak hoe lank dit vat nie, maar hulle liefde bring hulle weer bymekaar uit en is dan sterker as ooit. Mooi verhaal.
Dankie Dirna vir Lienka se verhaal, dit laat my in 'n mate aan Ariana se storie dink, en tog is dit anders. Ek het tot dusver al jou verhale baie geniet en ek is trots om te erken dat ek al jou boeke het en steeds uitsien na nog baie Dirna Ackermanns op my boekrak.
Madelie, dankie dat jy vir Rita geantwoord het. Ek was 'n rukkie nie op die blog nie. Rita, ek vertrou dat jy geholpe geraak het.
Rita Keuris says:
Rita, kyk op die 'homepage' van hierdie blog, waar ons die Romanzas adverteer. Al die inligting is daar.
Baie dankie, hoor. Ja, daardie Du Preez's wou my nie los voor ek ma en die tweeling se stories vertel het nie.
Dirna, ek het ONVERVULDE PASSIE gelees en dit geweldig geniet. Nou sien ek dis deel van 'n Trilogie waarin daar nog Du Preez's voorkom. Het ook lekker gelees aan VRYDAGMEISIE.
Dina, baie dankie!!! Dis nou 'n kompliment!!! Die storie het lank saam met my geloop en is steeds een van my favourites.
Dirna. Ek was so gelukkig om Onwaarskynlike Minnaar in ons Bib raak te loop en die fout gemaak om dit dadelik te begin lees. Die uiteinde van die storie was dat ek my twee dogtertjies by 'n kinder partytjie afgelaai het en vir die gasvrou vertel het ek is vreeslik naar. Toe is ek reguit huis toe om dit klaar te gaan lees. Ek het dit baie geniet. Het ook een van jou voriges gelees: Branders in 'n visdam. Net so oulik.
Dankie, Mareli! Sy is een oggend sommer so in 'n oomblik gebore en ek het lekker aan haar geskryf.
Dirna, ek het heerlik verlief geraak op die held van 'Wederomliefde'. Sy flenterbakkie en sy argelose manier het my hart gesteel …
Jozanne De Beer says:
Ek woon in die VSA en besit 'n hele paar van jou boeke. Ek geniet jou romanse geweldig baie en dink jy weet net hoe om 'n mens goed te laat voel. As ek eers begin lees kan ek dit nie neersit nie. Ek is 'n gebore romantikus en leef my in die storie! Ek sou so graag nog van jou boeke wou bekom, maar weet nie waar om te begin nie. Ek het al 'n hele paar plekke op die internet probeer, maar sonder enige suskses. Is daar 'n moontlikheid dat jy my asb. per e-pos kan antwoord. Ek het 'n kontak in SA wat dit vir my sal aanpos.